nl da da da nl es da sv de es es en en de nb da da da da da da en da da da da da da da da da da da da da da da en da da fr da nb da da da da da en en en en da en nb da da da da da sv en en en en en nl en en nl lt en en en en en en en
fantasy – Vi streamer op ad åen
Skrevet den januar 23, 2018januar 24, 2018 in Amazon, HBO
Han er ikke fantasyfan – og dermed er han endnu ikke hoppet med på Game of Thrones-bølgen de seneste mange år.
Så hvorfor ikke sætte ham til at anmelde Skys “historiske” okkulte drama Britannia, som herhjemme sendes på HBO Nordic – trods Amazon Prime er involveret i produktionen af serien(!).
Britannia foregår i år 43, hvor romerne gik i land på De Britiske Øer. Her må de keltiske rivaler Kerra og Antedia arbejde sammen for at forhindre den romerske invasion. Derudover kæmper romerne mod diverse druider, der eftersigende har kontakt til en magisk underverden.
NB. Denne bedømmelse er ud fra de to afsnit, jeg har udholdt!
Britannia er udråbt som en mulig tronarving til Game of Thrones.
Det er dog tydeligt at se, at serien ikke når Game of Thrones til hofteholderne.
Serien er heller ikke fantasy per say – det er sådan en mellemting, hvor jeg personligt havde håbet på mere autenticitet og historisk værdi samt mindre psykedelisk magi (faktisk intet magi, tak!).
Casting, rekvisitter, make-up, kostumer, produktionsværdi, dialog og historie – det hele er undervældende og klodset.
Skaberne forsøger især at udnytte naturen i Wales og Tjekkiet, hvor serien er optaget, til at virke storslået. Det gør de via droner, men det er også de eneste kameraskud, der gør Britannia til en overbevisende serie.
Det værste ved serien er en elendig blurry-effekt, som editoren ustandseligt lægger ind over sekvenserne. Det skal sandsynligvis forestille, at nu sker der noget “magisk” (á la druiderne mixer noget halløj, som giver hallucinationer), og seeren skal indleve sig i syreanfaldet.
Men den eneste effekt ved uskarpheden er, at jeg mister interessen og vader ud i køkkenet for at vaske pander fra gårsdagens stegning af wokgrøntsager.
Narrativet er ekstremt forvirrende med konstante hop over til mindre subfortællinger, inklusive en fortælling om Nikolaj Lie Kaas’ karakter, der har reddet en teenagepige fra romerne. Men især det subplot virker uvedkommende, trods det sandsynligvis bygger op til en sammenslutning af fortællinger senere i serien.
Forvirringen bliver total ved, at der ikke er den mindste form for introduktion af karaktererne. Jeg brugte begge afsnit på at gætte mig frem til karakterernes relationer og relevans i forhold til historien.
“Skuespillet er til gengæld fremragende”, ville jeg ønske, at jeg kunne sige. Men nej. Til skuespillernes forsvar har de fået et manuskript, der er klichefyldt og akavet.
Serien skal desuden forestille at have creepy undertoner med sit druideunivers, men her fejler den også. Mackenzie Crook lykkedes bedst som druide fra en kannibalagtig fraktion, men jeg sidder stadig med fornemmelsen, at det okkulte er lidt ligegyldigt.
Britannia føles i sidste ende som en overnaturlig fortælling produceret af History Channel – nu mangler vi bare en alliance med rumvæsener.
Amazon amazon prime anmeldelse anmeldelse af britannia britannia fantasy game of thrones got HBO hbo nordic nikolaj lie kaas sky streaming streaming i danmark streaming tv Streamingtjenester
Skrevet den januar 4, 2018januar 5, 2018 in netflix
Vi kan se frem til mere Bright, da Netflix i dag har annonceret en 2’er via Twitter.
David Ayer er fortsat tilknyttet som forfatter og instruktør, mens både Will Smith og Joel Edgerton naturligvis også returnerer til Bright-universet.
Netflix annoncerede, at Bright var den mest sete originale Netflix-film nogensinde.
Ikke  surprising i forhold til den megen hype og det faktum, at Netflix har promoveret filmen over for samtlige deres brugere.
Bright fik anmelderne på nakken, mens Netflix-brugerne var mere positivt stemt.
Bright kostede eftersigende $90 millioner at producere.
Se Netflix Twitter-annoncering herunder:
ANNOUNCEMENT: Orc auditions for te @BrightNetflix sequel are now closed. Thank you. Have a nice day. pic.twitter.com/QnVqkgYRkE
— Netflix (@netflix) January 3, 2018
bright bright 2 bright opfølger bright to fantasy film kommer der en bright 2 netflix podcast will smith
Skrevet den december 30, 2017december 30, 2017 in netflix
Er Bright Starten På Netflix’ Nye Fantasy-univers?
Netflix’ storstilede satsning Bright har fået en hårdhændet medfart i medierne, mens seerne har været mere positivt stemt.
Det er allerede i støbeskeen, at der kommer en opfølger på Netflix’ dyreste filmproduktion nogensinde.
I en nylig video på Netflix’ YouTube har streaminggiganten offentliggjort en bid baggrundshistorie bag Brights univers.
Det er dermed ikke svært at forestille sig, at Bright kan være starten på Netflix’ første fantasyunivers, og vi kan dermed forvente meget mere content fra den dystopiske verden.
Der er plads til forbedringer efter Brights vaklende introduktion, så det bliver interessant at følge udviklingen.
Se baggrundsvideoen omhandlende brights, magi og Te Dark Lord i nedenstående:
bright bright univers fantasy magic wands netflix orc streamer streaming streaming film streaming tv te dark lord vi streamer op ad åen will smith
Website Powered by WordPress.com. gange WordPress.com
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Vi streamer op ad åen
Already have a WordPress.com account? Log in now.